CELEX: 22009D0159
Language: sl
Date: 2009-12-04 00:00:00
Title: Sklep Skupnega odbora EGP št. 159/2009 z dne 4. decembra 2009 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, in Protokola 37 k Sporazumu EGP

11.3.2010   
            
            
               SL
            
            
               Uradni list Evropske unije
            
            
               L 62/65
            
         SKLEP SKUPNEGA ODBORA EGP
   št. 159/2009
   z dne 4. decembra 2009
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, in Protokola 37 k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti členov 86, 98 in 101 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 94/2009 z dne 3. julija 2009 (1).
            
         
               (2)
            
            
               Protokol 37 k Sporazumu je bil spremenjen s Sklepom Skupnega odbora EGP št. 94/2009 z dne 3. julija 2009 (2).
            
         
               (3)
            
            
               Primerno je, da se sodelovanje pogodbenic Sporazuma razširi, da se vključi Sklep Komisije 2009/334/ES z dne 20. aprila 2009 o ustanovitvi strokovne skupine za varnost evropskih sistemov GNSS (3).
            
         
               (4)
            
            
               Protokol 31 k Sporazumu je zato treba spremeniti, da se razširjeno sodelovanje lahko začne.
            
         
               (5)
            
            
               Za dobro delovanje Sporazuma je treba Protokol 37 k Sporazumu razširiti, da se vključi strokovna skupina za varnost evropskih sistemov GNSS, ustanovljena s Sklepom 2009/334/ES, in Protokol 31 spremeniti, da se določijo podrobni postopki za udeležbo v tej skupini –
            
         SKLENIL:
   Člen 1
   Odstavek 8a člena 1 (Raziskave in tehnični razvoj) Protokola 31 se spremeni:
   
               1.
            
            
               prilagoditvi (d) in (e) se preštevilčita v prilagoditvi (e) in (f);
            
         
               2.
            
            
               za prilagoditvijo (c) se doda naslednja nova prilagoditev (d):
               
                           „(d)
                        
                        
                           Postopki za udeležbo držav Efte v skladu s členom 101 Sporazuma:
                           
                                        
                                    
                                    
                                       Vsaka država Efte lahko v skladu s členom 4 Sklepa Komisije 2009/334/ES (4) imenuje osebo, ki se kot polna članica udeležuje sestankov strokovne skupine za varnost evropskih sistemov GNSS (varnostnega odbora za evropske sisteme GNSS).
                                    
                                 
                                        
                                    
                                    
                                       Evropska komisija udeležence pravočasno obvesti o datumih sestankov skupine in jim pošlje ustrezno dokumentacijo.
                                    
                                 
                     
         Člen 2
   V Protokolu 37 (ki vsebuje seznam, določen v členu 101) k Sporazumu se doda naslednja točka:
   
               „32.
            
            
               Varnostni odbor za evropske sisteme GNSS (Sklep Komisije 2009/334/ES).“.
            
         Člen 3
   Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 4. decembra 2009
      
         
            Za Skupni odbor EGP
         
         
            Predsednica
         
         Oda Helen SLETNES
      
   
   
      (1)  UL L 277, 22.10.2009, str. 50.
   
      (2)  Glej opombo 1.
   
      (3)  UL L 101, 21.4.2009, str. 22.
   
      (4)  Sklep Komisije 2009/334/ES z dne 20. aprila 2009 (UL L 101, 21.4.2009, str. 22).“
   
      (5)  Navedena ni nobena ustavna zahteva.